Kalgraužiai

Kalgraužiai – kaimas Kretingos rajono savivaldybės šiaurės vakarinėje dalyje, 7 km į šiaurės vakarus nuo Darbėnų ir 4 km į pietvakarius nuo Laukžemės.

 Geografija 

Įsikūręs Šventosios girininkijos (Kretingos miškų urėdija) Kalgraužių miške, abipus Šventosios upės. Pietinė kaimo dalis priklauso Palangos miestui. Abi dalis jungia Kalgraužių tiltas. Į šiaurę nuo Būtingės yra Kalgraužių kapinės.

 Istorija 

XVII a. Laukžemės dvaro miško plėšininėje žemėje susiformavo vienkieminis Kalgraužių užusienis. Šalia jo 1827 m. pastatyta medžioklės vila–palivarkas, priklausęs grafams Pliateriams.Julius Kanarskas. Istorinė Kretingos rajono dvarų apžvalga. – Kretinga: Kretingos muziejus, 1997. – P. 14

1923 m. kaime buvo 12 sodybų, o dvaras sudarė vieną ūkį.Lietuvos apgyvendintos vietos. – Kaunas, 1925. – P. 111 Lietuvos žemės reformos metu palivarkas išparceliuotas, jo žemėje įkurtas Aušrakaimio kaimas. Šiaurinė žemių dalis buvo pavadinta Malūnkiemiu. Buvusioje Kalgraužių dvaro sodyboje įsikūrė Kretingos miškų urėdijos Šventosios girininkija.Julius Kanarskas. Darbėnų apylinkės kaimai. – Švyturys – 1992, liepos 24

 Ralistų žūtis 

1980 m. birželio 13 d. Šventosios (Kalgraužių) miške, kelio Laukžemė–Kalgraužiai–Šventoji posūkyje žuvo ralio lenktynininkai Arūnas Adomėnas (1955-1980), Faustas Abromas (1961-1980) ir Gintaras Taunys (1958-1980). Nelaimė įvyko ralistų automobiliui susidūrus su autobusu. Žūties vietoje pastatytas atminimo akmuo.Motorsport Memorial motorsportmemorial.orgPaminklinis akmuo 1980 m. žuvusiems ralistams A. Adomėnui, F. Abromui ir G. Tauniui limis.lt

 Gyventojai 

 Žymūs žmonės 
 Rimantas Antanas Kviklys, miškininkas, Kretingos rajono savivaldybės Garbės pilietis, Vytauto Didžiojo ordino medalio kavalierius.

 Šaltiniai 

Kategorija:Kretingos rajono savivaldybės gyvenvietės